Z A P I S N I K
s 8. sjednice Vijeća Mjesnog odbora „Mimara“
održane 19. siječnja 2022. godine
u prostorijama MO „Mimara“, Vodnikova 15, s početkom u 18 sati


Prisutni članovi Vijeća Mjesnog odbora „Mimara“: Iva Špoljar Šarić, Lina Budak, Ana Podnar, Nada Jagetić i Boris-Neven Beker. 

Predsjednica Vijeća MO Mimara pozdravlja prisutne i konstatira da su na sjednici prisutni svi članovi Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednica Vijeća MO Mimara otvara raspravu o zapisniku sa 6. sjednice Vijeća MO Mimara. Kako primjedbi na zapisnik nije bilo, Vijeće jednoglasno prihvaća zapisnik sa 7. sjednice Vijeća MO Mimara održane 16. prosinca 2021. godine.

Predlaže se sljedeći


DNEVNI RED

1. Korištenje prostora Mjesnog odbora „Mimara“ u 2022. godini
2. Upiti građana 
3. Razno


1. Članovi Vijeća MO Mimara raspravljaju o korištenju prostora Mjesnog odbora Mimara u 2022. godini. Predsjednica Vijeća MO Mimara obavještava članove da je zaprimljeno ukupno 6 zahtjeva, 5 od prethodnih korisnika i 1 novi. Članovi Vijeća MO Mimara donose zaključak da se prihvaćaju svi zaprimljeni zahtjevi te je tablica korištenja prostora MO Mimara sljedeća:

	PON
	UT
	SRI
	ČET
	PET

	

17.00-20.00
Društvo Krčana i prijatelja otoka Krka
	16.00-18.00
Bandić Milan 365 - Stranka rada i solidarnosti
	

17.00-20.00
Zagreb je naš!
	

16.00-21.00
Red čuvara Grada Zagreba
	

	
	18.00-19.00
Hrvatska demokratska zajednica (HDZ)
	
	
	18.00-19.00
Boxer klub Zagreb




2. Članovi Vijeća MO Mimara raspravljaju o zaprimljenim upitima građana. 
Članovi Vijeća MO Mimara su upoznati s pritužbom stanara Ž.S. iz Crnatkove ulice koji se žali na više problema vezanih uz njegovu ulicu: smatra potrebnim orezati drveće u cijeloj ulici, riješiti problem parkirnih mjesta i postavljenih uređaja za punjenje električnih vozila koji su postavljeni u 7. mjesecu 2021. godine, do danas nisu stavljeni u funkciju. S obzirom da drugim vozilima nije dopušteno zaustavljanje ni parkiranje na navedenim mjestima, stanari koji se ipak odluče parkirati na mjesto predviđeno za punjenje el. automobila redovito dobivaju kazne od prometnih redara. Članovi Vijeća MO Mimara donose zaključak kojim traže hitno rješavanje opisanog problema stanara Crnatkove ulice na način da se privremeno, dok spomenuti uređaji ne budu stavljeni u funkciju, dozvoli građanima parkiranje na tim mjestima.

3. Pod točkom Razno je predsjednica Vijeća obavijestila članove o informaciji Centra za promicanje tolerancije i očuvanje sjećanja na holokaust o 20 kamena spoticanja (njem. Stolpersteine) koji su tijekom 2021. godine postavljeni u užem centru grada.

Nadalje, predsjednica Vijeća je obavijestila članove o javnim pozivima za podnošenje prijedloga za dodjelu Nagrade Grada Zagreba i Nagrade Zagrepčanka godine s rokom za podnošenje prijedloga do 3. veljače 2022. godine. Prijedlozi se podnose Stručnoj službi Gradske skupštine preporučenom poštom ili osobno s napomenom.

Zamjenica predsjednice Vijeća predložila je da se prostor (trokut) na raskrižju Savske i Jukićeve ulice imenuje po našoj hrabroj, časnoj i poštenoj sugrađanki gđi Ankici Lepej, koja bi trebala biti uzor građanima kako se brani javni interes, a koja je platila visoku cijenu za svoj postupak izgubivši posao, a ostatak života provela je u bolesti i bijedi. Prijedlog je stavljen na glasanje te je prihvaćen većinom glasova i jednim suzdržanim. Članovi Vijeća MO Mimara donose zaključak da predlažu imenovanje navedenog trokuta Trgom Ankice Lepej. 

U nastavku se raspravljalo o aktualnostima na području MO Mimara:
· Članovi Vijeća MO Mimara traže od Gradske četvrti povratne informacije o do sada poslanim im Zaključcima s prethodnih sjednica ovog MO.

· Članovi Vijeća MO Mimara donose zaključak kojim zahtijevaju od Zrinjevca hitno saniranje rupa pred Državnim arhivom (sada tim dijelom nogostupa prolaze automobili koji svojom težinom stvaraju rupe, a rupe predstavljaju opasnost za pješake). 

· Članovi Vijeća MO Mimara donose zaključak kojim predlažu da Čistoća i Zrinjevac svake subote i nedjelje u jutro očiste nogostup ispred kluba H2O u Runjaninovoj ulici i oko tog kluba, kao i u Crnatkovoj, ali i zelene površine u Crnatkovoj, koje ulice tijekom noći preko vikenda gosti spomenutog kluba pretvore u smetlište (sve je puno razbijenih staklenih boca i raznog smeća po nogostupu i okolnim zelenim površinama, ulice zaudaraju po urinu), te da Čistoća nedjeljom opere spomenute ulice.

· Članovi Vijeća MO Mimara donose zaključak kojim predlažu da ZET postavi info-table (displeje) na tramvajskim stajalištima u Vodnikovoj i Savskoj (ispred Hotela Westin i preko puta na stanici /ispred Glembaya/) s informacijama vezanim za dolazak tramvaja i iz bočnih ulica. Smatramo korisnim da građani koji, primjerice, čekaju tramvaj na tramvajskoj stanici u Savskoj ulici, vide na displeju i red vožnje (dolazak) tramvaja u Vodnikovoj i obrnuto.  Npr. ako građanin ide u smjeru Črnomerca i čeka tramvaj u Vodnikovoj, bilo bi korisno da u Vodnikovoj bude i displej s rednom vožnje u Savskoj, kako bi građani odlučili kojim će putem ići do svog odredišta (da li preko Jukićeve ili preko Frankopanske i Ilice). Svjedoci smo čestog nepotrebnog pretrčavanja spomenutih cesta od strane sugrađana koji pokušavaju saznati iz kojeg će im smjera prije doći tramvaj.
U nastavku članovi ističu sljedeće prioritetne aktivnosti i traže od Područne službe pomoć u rješavanju istih:
· Izvršenje aktivnosti vezanih za prostorije MO Mimara:
· postavljanje komarnika na prozore kako bi se spriječio ulazak mačaka kroz rešetke i spriječio problem komaraca - članovi Vijeća MO Mimara mole Područnu službu da im se ugrade komarnici na prozore i vrata, ili samo na prozore.
· spuštanje ploče na ulazu u haustor zgrade (na Vodnikovoj ulici) koja je postavljena previsoko kako bi bila vidljivija
· postavljanje oglasne ploče za MO Mimara u Vodnikovoj ulici
· postavljanje sandučića za primanje pošte na ulazu u prostor


Kako više nije bilo pitanja ni komentara, članovi Vijeća MO Mimara dogovaraju termin sjedeće sjednice u srijedu, 16. veljače 2022. godine u 18.00 sati. 


Zapisnik vodila: Iva Špoljar Šarić

